Babelscape/SREDFM huggingface dataset:
Φιλοτελισμός

Τα βασικά αξεσουάρ ενός φιλοτελιστή:Άλμπουμ γραμματοσήμων, [[λαβίδα]] και [[μεγεθυντικός φακός]]. Εδώ εξετάζεται το γραμματόσημο του ενός [[Γερμανικό Μάρκο|μάρκου]] των Γερμανικών Ταχυδρομείων που εκδόθηκε το 1946.
Φιλοτελισμός ονομάζεται το χόμπυ της συλλογής αλλά και της μελέτης των γραμματοσήμων.

Το γεγονός ότι κάθε χώρα εκδίδει συνεχώς μια πληθώρα από διαφορετικά γραμματόσημα οδήγησε από την αρχή πολλούς ανθρώπους στην αναζήτηση και συγκέντρωση όσων περισσότερων από αυτά μπορούσαν. Το μικρό τους μέγεθος κάνει εύκολη τη συλλογή και τοποθέτησή τους (συνήθως σε ειδικά άλμπουμ) και ενθαρρύνει την αλληλογραφία με ανθρώπους από διάφορα μέρη του πλανήτη. Πολλά σπάνια γραμματόσημα έχουν αποκτήσει μεγάλη φήμη και είναι αρκετά ακριβά, ενώ κάποιες μικρές χώρες παράγουν περισσότερα γραμματόσημα από όσα «χρειάζονται», απευθυνόμενες στους συλλέκτες και στο κέρδος που θα προέλθει από τη διάθεσή τους. 

Αποκλειστικά για φιλοτελικούς σκοπούς εκδίδονται τα φεγιέ, αν και μπορούν να χρησιμοποιηθούν σε γράμματα.

Κάθε καινούρια σειρά γραμματοσήμων συνοδεύεται και από διάφορα άλλα αντικείμενα συλλεκτικής αξίας, όπως τα παρακάτω:
*Φάκελος Πρώτης Ημέρας Κυκλοφορίας: Πρόκειται για έναν ή περισσότερους φακέλους (ανάλογα με το πλήθος των γραμματοσήμων) οι οποίοι απεικονίζουν συνήθως κάποια παράσταση σχετική με τη θεματολογία της σειράς. Οι φάκελοι έχουν κολλημένα τα γραμματόσημα της σειράς σφραγισμένα με ειδική αναμνηστική σφραγίδα.
*"Κάρτες Maximum Prepaid": Κάρτες οι οποίες περιέχουν ένα γραμματόσημο η κάθε μία, με παραστάσεις σχετικές με το εκάστοτε γραμματόσημο.
Γεωμετρικό σχήμα

Γεωμετρικό σχήμα, ή απλά σχήμα, είναι στα μαθηματικά ένα σύνολο σημείων στο "χώρο". Το γεωμετρικό σχήμα ως μαθηματική έννοια αποτελεί το κατεξοχήν αντικείμενο της γεωμετρίας.
Διάβολος

Ο Εωσφόρος της Λιέγης, μαρμάρινο άγαλμα του γλύπτη Guillaume Geefs. Το άγαλμα βρίσκεται στον Καθεδρικό ναό της [[Λιέγη|Λιέγης.]]
"Ο Θεός εκδιώχνει από τον Παράδεισο, τον Εωσφόρο" . Πίνακας ζωγραφικής του Mihály Zichy, [[1887]]
Με την ονομασία Διάβολος, ή Σατανάς, ή Εωσφόρος, ονομάζουμε τον αρχηγό των πονηρών πνευμάτων, του κόσμου της αμαρτίας και του κάτω κόσμου. Η μορφή του συνήθως εμφανίζεται στο Χριστιανισμό, το Ισλάμ, τον Ιουδαϊσμό και άλλες θρησκείες, έτσι ώστε να προξενήσει κακό στους ανθρώπους.
Στόγιαν Βράνκοβιτς

Ο Στόγιαν Βράνκοβιτς ("Stojan Vranković)" (Ντρνις, Κροατία 22 Ιανουαρίου 1964), είναι Κροάτης πρώην διεθνής καλαθοσφαιριστής και νυν πρόεδρος της Κροατικής Ομοσπονδίας Καλαθοσφαίρισης. Με ύψος 2,17 μ. αγωνιζόταν στη θέση του σέντερ. Αποτέλεσε έναν από τους καλύτερους σέντερ της εποχής του αγωνιζόμενος με επιτυχία σε Ευρωλίγκα, κατακτώντας το τρόπαιο το 1996 με τον Παναθηναϊκό, ενώ πέρασε συνολικά πέντε σεζόν στο ΝΒΑ.

== Εξωτερικοί σύνδεσμοι ==
Ναυσιφάνης

Ο Ναυσιφάνης ήταν Έλληνας φιλόσοφος και ρήτορας του 4ου αιώνα π.Χ., μαθητής του Πύρρωνος. Ο Ναυσιφάνης υπήρξε δάσκαλος του Επικούρου. Ασπαζόταν τις φιλοσοφικές θεωρίες του Δημοκρίτου και συνέγραψε το έργο "Τρίπους" που διαλαμβάνει γνωσιολογικά θέματα.
Κατηγορία:Αρχαίοι Έλληνες φιλόσοφοι
Κατηγορία:Φιλόσοφοι της αρχαίας Ιωνίας
Ζαν Εγεγκέ Ν'Ντονγκ

Ο Ζαν Εγεγκέ Ν'Ντονγκ ("Jean Eyeghe Ndong", 12 Φεβρουαρίου 1946) είναι πολιτικός από την Γκαμπόν. Ανέλαβε πρωθυπουργός το 2006. Είναι παντρεμένος με την Γκιζέλ Μπιγιογκέ από το 1971 και έχουν 6 παιδιά.
Οπτικά όργανα

Ως Οπτικά όργανα χαρακτηρίζονται γενικά όλα εκείνα δια των οποίων επιχειρείται μέσω αυτών οφθαλμοσκοπική παρατήρηση, και όχι βεβαίως εκείνα που μπορεί να υποβοηθούν αυτήν, όπως π.χ. το σκόπευτρο, ή ο αστροστάτης κ.ά.

Πολλά από τα οπτικά όργανα χρησιμοποιούνται σε διαφορετικές επιστήμες με αποτέλεσμα να λαμβάνουν και άλλους χαρακτηρισμούς όπως π.χ. αστρονομικά, ναυτιλιακά, εργαστηριακά κ.λπ. Κυριότερα δε εξ αυτών είναι:
:ο Οφθαλμός
:ο Μεγεθυντικός φακός
:η Πρισματική διόπτρα (κιάλια)
:το Μικροσκόπιο
:το Ηλεκτρονικό μικροσκόπιο
:το Τηλεσκόπιο
:το Αστρονομικό τηλεσκόπιο
:το Περισκόπιο
:το Τηλέμετρο
:η Φωτογραφική μηχανή
:η Κινηματογραφική μηχανή (λήψεως και προβολής)
:ο Προβολέας εικόνων και
:το Βίντεο

Με την επιφύλαξη των δύο τελευταίων που πολλοί δεν τα θεωρούν τόσο ως οπτικά όσο εποπτικά μέσα παρατήρησης, επειδή δεν συμβαίνει σ΄ αυτά οφθαλμοσκοπική παρατήρηση.
Σεραφίνο

right|200px|thumb|"Σούπερ Σεραφίνο" #85
Ο Σεραφίνο (ιταλικά: Serafino) είναι ιταλικό περιοδικό κόμικς, δημιούργημα του σχεδιαστή Egidio Gherlizza, που κυκλοφόρησε στην Ιταλία το 1948 και γνώρισε μεγάλη επιτυχία. Η πορεία του διακόπηκε μετά το θάνατο του δημιουργού του. Στην Ελλάδα κυκλοφόρησε από τις εκδόσεις Καμπανά το 1969 και σταμάτησε να εκδίδεται το 1992.

Ο Σεραφίνο είναι ένας άστεγος καλόκαρδος αλητάκος, που είχε την εμφάνιση ανθρωπόμορφου καγκουρό αρχικά, και σκύλου μετά το 1952.

Η απήχησή του ήταν πολύ μεγάλη και έφτασε τη δεκαετία του 1970 να πουλά δεκάδες χιλιάδες αντίτυπα κάθε εβδομάδα. Στα τεύχη του "Σεραφίνο" εκδίδονταν και οι ιστορίες του Ινδιάνου Καριμπού, του δημοσιογράφου Τέντυ και πολλών άλλων ηρώων.
Αρμενικό σύστημα αρίθμησης

Το Αρμενικό σύστημα αρίθμησης είναι ένα ιστορικό αριθμητικό σύστημα που δημιουργήθηκε χρησιμοποιώντας τα κεφαλαία γράμματα του Αρμενικού αλφαβήτου.

Δεν υπήρχε σύμβολο για το μηδέν στο παλιό σύστημα, και οι αριθμητικές αξίες των γραμμάτων προστίθενται για να εξαχθεί ο τελικός αριθμός. Οι αρχές που διέπουν αυτό το σύστημα είναι οι ίδιες με του ελληνικού συστήματος αρίθμησης και του Εβραϊκού συστήματος αρίθμησης. Στη σύγχρονη Αρμενία χρησιμοποιούνται οι γνωστοί αραβικοί αριθμοί. Οι Αρμενικοί αριθμοί χρησιμοποιούνται βασικά όπως οι Ρωμαϊκοί αριθμοί. Για παράδειγμα, Գարեգին Բ. σημαίνει Garegin II και Գ. գլուխ σημαίνει Κεφάλαιο III.

:"Επειδή μερικοί browsers δεν υποστηρίζουν χαρακτήρες του Αρμενικού αλφαβήτου, δίνεται και η μεταγραφή σε Λατινικό αλφάβητο."

Σημειώνεται πως τα τελευταία δυο γράμματα του Αρμενικού αλφαβήτου, τα "o" (Օ) και "fe" (Ֆ) προστέθηκαν στο αλφάβητο μετά την έναρξη της χρήσης των αραβικών αριθμών, για να διευκολύνουν τη μεταγραφή λέξεων από άλλες γλώσσες. Έτσι, δεν τους αποδόθηκε κάποια αριθμητική αξία.
Ρίτσαρντ Χόκινς

Ο Ρίτσαρντ Χόκινς υπήρξε σπουδαίος Άγγλος ναυτικός (1562-1622).

Ήταν γιος του Τζον Χόκινς όπου και αυτός στην αρχή της σταδιοδρομίας του υπήρξε κουρσάρος και δουλέμπορος όπως ο πατέρας του. Σε μία από τις επιδρομικές επιχειρήσεις του στη Νότια Αμερική κατά ισπανικών κτήσεων συνελήφθη και ελευθερώθηκε μετά δεκαετία όπου και επέστρεψε στην Αγγλία.<br> 
Αργότερα προάχθηκε στο βαθμό του αντιναυάρχου και του ανατέθηκε η δίωξη της πειρατείας, ενώ το 1588 έλαβε μέρος στην Ναυμαχία του Γκραβελίν.

Κατηγορία:Κουρσάροι
Χρήστος Ζώτος

Ο Χρήστος Ζώτος (Κανδήλα Αιτωλοακαρνανίας, 2000) είναι Έλληνας λαουτίστας.
Πάολο Σόουζα

Ο Πάολο Σόουζα ("Paulo Manuel Carvalho Sousa", 30 Αυγούστου 1970) είναι Πορτογάλος ποδοσφαιριστής. Στο ζενίθ της καριέρας του ήταν ένας από τους καλύτερους αμυντικούς μέσους στον κόσμο και παρά τους τραυματισμούς που του στέρησαν πολλές ευκαιρίες πρόλαβε να καταξιωθεί στην ποδοσφαιρική ιστορία. Εκτός όμως από θαυμάσιος ποδοσφαιριστής ήταν και εξαιρετικός χαρακτήρας μέσα και έξω από τα γήπεδα.
Δημήτρης Σαραβάκος

O Δημήτρης Σαραβάκος (Αθήνα, 26 Ιουλίου 1961) είναι Έλληνας πρώην διεθνής ποδοσφαιριστής. Θεωρείται ένας από τους κορυφαίους Έλληνες ποδοσφαιριστές όλων των εποχών και ένα από τα μεγαλύτερα σύμβολα του Παναθηναϊκού. Πατέρας του ήταν ο διεθνής ποδοσφαιριστής του Πανιώνιου, Θανάσης Σαραβάκος.
Βασίλης Τοροσίδης

Ο Βασίλης Τοροσίδης (Ξάνθη, 10 Ιουνίου 1985) ειναι πρώην Έλληνας διεθνής ποδοσφαιριστής, ο οποίος αγωνιζόταν ως ακραίος αμυντικός, άλλοτε και ως αμυντικός μέσος στον Ολυμπιακό Πειραιώς.
Ακριτικά τραγούδια

Ακριτικά τραγούδια ονομάζονται τα δημοτικά τραγούδια που αναφέρονται στα κατορθώματα των Ακριτών, των φρουρών των ανατολικών συνόρων της Βυζαντινής αυτοκρατορίας. Τα ακριτικά τραγούδια είναι τα παλαιότερα ελληνικά δημοτικά τραγούδια που σώζονται και συγγενεύουν με το έμμετρο αφήγημα του 12ου αι., το γνωστό ως «Έπος του Διγενή Ακρίτα».
Έιζαφ Χολ

Ο Έιζαφ Χολ ή Ασάφ Χολ ("Asaph Hall III", 15 Οκτωβρίου 1829 – 22 Νοεμβρίου 1907) ήταν Αμερικανός αστρονόμος. Ασχολήθηκε κυρίως με τη μελέτη των πλανητών και σε αυτόν οφείλονται οι ανακαλύψεις των δύο δορυφόρων του πλανήτη Άρη, του Φόβου και του Δείμου.
Citroën 2CV

Το Citroën 2CV (γαλλικά: deux chevaux, "«δύο ίπποι»", υποδηλώνοντας τους 2 φορολογήσιμους ίππους, και γνωστό στην Ελλάδα ως "Ντεσεβό", από την προφορά της γαλλικής ονομασίας) ήταν μικρό οικονομικό αυτοκίνητο που κατασκευαζόταν από τη γαλλική αυτοκινητοβιομηχανία Citroën, από τις 7 Οκτωβρίου 1948 έως τις 27 Ιουλίου 1990. Κατά τη διάρκεια της παραγωγής που κράτησε 42 έτη, συνολικά 3.872.583 αυτοκίνητα σειράς 2CV κύλισαν από τη γραμμή παραγωγής, συν 1.246.306 αντίτυπα της εκδοχής 2CV Fourgonnette (επαγγελματικό 2CV βαν / φορτηγάκι), καθώς και αρκετά ακόμα συγγενικά οχήματα, με βάση το σασί και τα μηχανικά μέρη του 2CV, κυρίως το Citroën Ami σε 1.840.396 αντίτυπα, το Citroën Dyane σε 1.444.583 αντίτυπα, το Citroën Acadiane σε 253.393 αντίτυπα και το Citroën Méhari σε 144.953 αντίτυπα: συνολικά 8.756.688 αυτοκίνητα.

Το 2CV ανήκει σε έναν πολύ μικρό κατάλογο μοντέλων που παρουσιάστηκαν λίγο πριν ή μετά τον Δεύτερο Παγκόσμιο Πόλεμο και παρέμειναν ανταγωνιστικά για πολλές δεκαετίες, όπως το Volkswagen Beetle («Σκαθάρι»), το Mini, το Fiat 500, το αρχικό Jeep και η σειρά Land Rover.

Το επίπεδο τεχνολογίας του 2CV, ήδη από το 1948, ήταν αξιοσημείωτο για αυτοκίνητο οποιασδήποτε τιμής για την τότε εποχή, πόσο μάλλον για ένα από τα φθηνότερα αυτοκίνητα του πλανήτη, ενώ υπέστη και αρκετές βελτιώσεις στα μετέπειτα χρόνια παραγωγής του. Ωστόσο, το προηγμένο τεχνολογικό υπόβαθρο του μοντέλου κρυβόταν κάτω από ένα ασυνήθιστο, πλην όμως άκρως απλοϊκό ντιζάιν, με έμπνευση από το ύφος της σχολής Μπάουχαους.

Το αυτοκίνητο αυτό σημείωσε τεράστια επιτυχία, καθώς μάλιστα πέτυχε τον αρχικό του στόχο να προσφέρει στους κατοίκους της υπαίθρου της Γαλλίας, και σύντομα και άλλων κρατών, μια φθηνή μηχανοκίνητη λύση αντί για τα άλογα και τα κάρα. Είναι εντυπωσιακό ότι παρέμεινε στην παραγωγή επί 42 χρόνια, με ελάχιστες αισθητικές αλλαγές. Θεωρείται ως ένα από τα πλέον δημοφιλή μοντέλα - σταθμοί στην ιστορία της Citroën και εξακολουθεί να διατηρεί μεγάλο αριθμό φανατικών οπαδών διεθνώς, ακόμα και σήμερα.
Τσακάνα

Τσακάνα "(Chakana)" ονομάζεται ένα σύμβολο των Άνδεων. Στη γλώσσα Κέτσουα, υποδηλώνει το Σταυρό του Νότου και συμβολίζει τους τρεις στύλους του κόσμου των Ίνκας: τον Κάτω Κόσμο "(Ukhu Pacha)", τον παρόντα κόσμο "(Kay Pacha)" και τον Άνω Κόσμο "(Hanan Pacha)". Τα τρία επίπεδα επίσης συμβολίζονται από το φίδι, το πούμα και τον κόνδορα.

Το σύμβολο εντοπίζεται σε κτίρια, ναούς και θρησκευτικά ιερά των Ίνκας, αλλά επίσης αναπαρίσταται σε έργα τέχνης και κοσμήματα.

Η οπή στο κέντρο του ιδιόμορφου σταυρού με τις τρεις βαθμίδες συμβολίζει την πόλη Κούζκο, τον "ομφαλό" της αυτοκρατορίας των Ίνκας, αλλά και τον κύκλο της ζωής. 
Κατηγορία:Σύμβολα
Νέρι Αλμπέρτο Καστίγιο

Ο Νέρι Αλμπέρτο Καστίγιο Κονφαλονιέρι ("Nery Alberto Castillo Confalonieri", 13 Ιουνίου 1984) είναι Μεξικανός πρώην ποδοσφαιριστής, ο οποίος αγωνίστηκε στο τέλος της καριέρας του ως επιθετικός στη Ράγιο Βαγιεκάνο.Μετά το τέλος της καριέρας του εγκαταστάθηκε και μένει μόνιμα στην Ελλάδα.
Αστεροσκοπείο Χελμού

Το Αστεροσκοπείο Χελμού ανήκει στο Εθνικό Αστεροσκοπείο Αθηνών και βρίσκεται στην Αχαΐα, στη δεύτερη ψηλότερη κορυφή του όρους Χελμός, τη "Νεραϊδόραχη", σε υψόμετρο 2.340 μέτρων, επάνω από το χιονοδρομικό κέντρο Καλαβρύτων. Η τοποθεσία αυτή επιλέχθηκε γιατί είναι από τα σημεία της Ευρώπης με τη χαμηλότερη φωτορύπανση και το τηλεσκόπιο είναι συνήθως πάνω από τα σύννεφα. Οι πρώτες ενέργειες και τα πρώτα σχέδια έγιναν το 1997 από τον τότε Διευθυντή του Ελληνικού Ινστιτούτου Αστρονομίας και Αστροφυσικής Δρ. Ευάγγελο Κοντιζά. Η κατασκευή του ξεκίνησε το 2001 και οι κτιριακές του εγκαταστάσεις στοίχισαν 10 εκατομμύρια ευρώ. Το 2007 έγιναν τα τελευταία έργα, η ηλεκτροδότηση και η οδική πρόσβαση.

Στις 20 Αυγούστου 2007 έγιναν τα εγκαίνια και παραδόθηκε επίσημα στην επιστημονική κοινότητα.
VIP

Προφέρεται Βι άι πι ή "βιπ" και γράφεται V.I.P. ή VIP Πρόκειται για διεθνή όρο ο οποίος προέρχεται από τα αρχικά των αγγλικών λέξεων "Very Important Person" ("«Πολύ Σημαντικό Πρόσωπο»"). Στον πληθυντικό αναφέρεται ως βιπς (V.I.Ps).

Όπως προσδιορίζεται ο όρος αυτός και από την ερμηνεία του, χρησιμοποιείται κυρίως στον χαρακτηρισμό σημαντικών προσώπων που μετακινούνται σε χώρους που πιθανόν να μην είναι γνωστοί και ν΄ απαιτείται κάποια ιδιαίτερη προσοχή ή ταχύτερη διευκόλυνση. Συνήθως τέτοιοι χώροι μπορεί να είναι ειδικές αίθουσες, αίθουσα V.I.P., αεροδρομίων, τουριστικών λιμένων, μεγάλων ξενοδοχειακών μονάδων κ.λπ.

Ό όρος αυτός πρωτοεμφανίστηκε στην Ελλάδα στη δεκαετία του 1960, όταν η «τράνζιτ» διέλευση υψηλόβαθμων προσώπων από το αεροδρόμιο του Ελληνικού άρχισε ν΄ αυξάνει με την αλματώδη τότε ανάπτυξη των αεροπορικών συγκοινωνιών. Μάλιστα στο ξενοδοχείο «Άθενς Χίλτον» όποτε κατέλυε τέτοιο πρόσωπο, ως «Βι άι πι» χαρακτηριζόταν και ολόκληρος ο όροφος του καταλύματος τέτοιου προσώπου, προς αποτροπή επισκεψιμότητάς του από τρίτους.
Κατηγορία:Εκφράσεις
Κατηγορία:Εξοπλισμός λιμένων
Κατηγορία:Εξοπλισμός αερολιμένων
Αλταϊκές γλώσσες

thumb|350px|Η μακροαλταϊκή γλωσσική οικογένεια
Οι αλταϊκές γλώσσες είναι μια ομάδα γλωσσών που είναι ευρύτατα διαδεδομένη στην Ασία και περιλαμβάνει γύρω στις 60 γλώσσες με περίπου 160 εκατομμύρια ομιλητές (περίπου 185 εκ. με αυτούς που την έχουν για δεύτερη γλώσσα).

Πολλοί γλωσσολόγοι θεωρούν ότι οι γλώσσες αυτές αποτελούν μια γλωσσική οικογένεια. Αρκετοί όμως πιστεύουν ότι δεν πρόκειται στην πραγματικότητα για γλωσσική οικογένεια, αλλά για γλωσσικό δεσμό. Σύμφωνα με τη θεωρία αυτήν οι γλώσσες αυτές δεν έχουν κοινό πρόγονο (την πρωτοαλταϊκή), αλλά αποτελούν τρεις διακριτές γλωσσικές οικογένειες, τις τουρκικές γλώσσες, τις μογγολικές γλώσσες και τις τουνγκουζικές γλώσσες.·Τα αναμφισβήτητα κοινά χαρακτηριστικά των τριών αυτών οικογενειών τόσο στη δομή όσο και στο λεξιλόγιο οφείλονται στη μακροχρόνια επαφή των λαών.

Ορισμένοι πάλι συγκαταλέγουν στις Αλταϊκές γλώσσες και την κορεατική και την ιαπωνική γλώσσα, καθώς και τη γλώσσα αϊνού. Η προτεινόμενη αυτή διευρυμένη ομάδα ονομάζεται "μακροαλταϊκή". Από το 2003 που αποδείχτηκε από την Μπάρμπαρα Ρίλεϊ η γενετική συγγένεια της αρχαίας κορεατικής Κόγκουριο και της αρχαίας ιαπωνικής, γίνεται δεκτό ότι τα ιαπωνικά συγγενεύουν με τα κορεατικά. Σε τι βάθος χρόνου όμως θα πρέπει να αναζητηθεί η πρωτογλώσσα και ποια είναι η συγγένεια με τις αλταϊκές γλώσσες παραμένουν άγνωστα.
Διδώ Σωτηρίου

Η Διδώ Σωτηρίου (Κιρκιντζές Αϊδινίου, 18 Φεβρουαρίου 1909 – Αθήνα, 23 Σεπτεμβρίου 2004) ήταν Ελληνίδα συγγραφέας, δημοσιογράφος και αντιστασιακή ενταγμένη στο αριστερό κίνημα.
Ίδρυμα Ευγενίδου

Το ίδρυμα Ευγενίδου (το οποίο είναι εναλλακτικά γνωστό και ως Ευγενίδειο Ίδρυμα) είναι ένα εκπαιδευτικό κοινωφελές ίδρυμα, το οποίο ιδρύθηκε στην Ελλάδα το 1956, σύμφωνα με την επιθυμία του εφοπλιστή Ευγένιου Ευγενίδη, ο οποίος με την διαθήκη του διέθεσε μεγάλο μέρος της περιουσίας του για τη σύσταση και λειτουργία του ιδρύματος:

Στις 10 Φεβρουαρίου 1956 με σχετικό Βασιλικό Διάταγμα συνεστήθη το "Ίδρυμα Ευγενίδου" κατά την επιθυμία του διαθέτη το οποίο και τέθηκε υπό την διοίκηση της αδελφής του Μαριάνθης Σίμου. Από τότε άρχισαν να πραγματοποιούνται οι σκοποί που οραματίσθηκε ο χορηγός καθώς και η πλήρωση μιας από τις βασικότερες τότε ανάγκες της χώρας.

Κατά την κλιμάκωση των σκοπών του, το Ίδρυμα προέταξε την έκδοση τεχνικών βιβλίων τόσο σε θεωρητικό τομέα όσο και σε τεχνικούς - πρακτικούς τομείς. Ήταν το πρώτο ίδρυμα στη Χώρα που εφήρμοσε την Τεχνική και Τεχνολογική Βιβλιοθήκη για κάθε ενδιαφερόμενο και σπουδαστή τεχνικών σχολών ιδιαίτερα εκείνων των Δημοσίων Σχολών του Εμπορικού Ναυτικού, με πολύ χαμηλό κόστος.

Με την υπ΄ αρίθμ. 611288/5031 9 Αυγούστου 1966 Απόφαση του Υπουργού Εμπορικής Ναυτιλίας ανατέθηκε στο Ευγενίδειο Ίδρυμα η έκδοση τεχνικών και θεωρητικών βιβλίων και βοηθημάτων όλων των Ακαδημαϊκών Σχολών του Εμπορικού Ναυτικού, δια της οποίας επίσης συγκροτήθηκε και Επιτροπή Εκδόσεων με την στενή συνεργασία της Διεύθυνσης Ναυτικής Εκπαίδευσης του ΥΕΝ.

Τη Μαριάνθη Σίμου διαδέχθηκε, μετά τον θάνατό της στις 17-4-1981, ως Πρόεδρος του Ιδρύματος ο στενός συνεργάτης και διάδοχος του Ευγένιου Ευγενίδη στον επιχειρηματικό χώρο, Νίκος Βερνίκος – Ευγενίδης μέχρι τον θάνατό του στις 7-11-2000. Σήμερα, την ευθύνη για την ανάπτυξη της νέας στρατηγικής του Ιδρύματος έχει ο Λεωνίδας Δημητριάδης – Ευγενίδης, νέος Πρόεδρος από το 2000 και συνεχιστής του έργου του ιδρυτή του τόσο στον επιχειρηματικό όσο και στον κοινωνικό στίβο.

Η έδρα του Ιδρύματος σήμερα βρίσκεται στην αρχή της λεωφόρου Συγγρού, κοντά στο Δέλτα του Φαλήρου οι εγκαταστάσεις του οποίου περιλαμβάνουν το Ευγενίδειο Πλανητάριο, Διαδραστική Έκθεση Φυσικής και Βιοτεχνολογίας (σε τρεις ορόφους), μεγάλη βιβλιοθήκη και συνεδριακούς χώρους. Έργο του ιδρύματος είναι επίσης η ετήσια απονομή υποτροφιών και η έκδοση τεχνικών και ναυτιλιακών βιβλίων σε συνεργασία με το Υπουργείο Εμπορικής Ναυτιλίας και παλαιότερα με το Υπουργείο Παιδείας. Για την πολυδιάστατη προσφορά του Ιδρύματος στην ελληνική κοινωνία, το Ίδρυμα Ευγενίδου τιμήθηκε το Δεκέμβριο του 1965 με το Χρυσούν Μετάλλιον της Ακαδημίας Αθηνών. Το Ίδρυμα Ευγενίδου βασίζεται μέχρι σήμερα σε ιδίους πόρους χωρίς να επιβαρύνει στο ελάχιστο την Πολιτεία για την συντήρηση και όλες του τις δραστηριότητες. Όπως έγραψε χαρακτηριστικά το περιοδικό "Αργώ" μετά τα εγκαίνια του κτιριακού συγκροτήματος του Ιδρύματος στις 7 Ιουνίου του 1965, με την παρουσία της πολιτικής και πνευματικής ηγεσίας του τόπου:
Σασκάτσουαν

250px|right|thumb|Συνοπτικός χάρτης του Σασκάτσουαν
Το Σασκάτσουαν ή Σασκάτσιουαν (αγγλικά: Saskatchewan, "συντομ". SK), είναι επαρχία του Καναδά και μία από τις τρεις επαρχίες της μεγάλης καναδικής πεδιάδας (αγγλ., The Prairies· γαλλ., Les Prairies), που εκτείνεται από τις Μεγάλες Λίμνες έως τα Βραχώδη Όρη. Το Σασκάτσουαν έχει έκταση 651.900 τ.χλμ. που ισοδυναμεί στο 6,5% περίπου της έκτασης όλου του Καναδά και κατοικείται από 1.179.618 κατοίκους (εκτιμήσεις 2020) και αντιπροσωπεύει το 3,1% του πληθυσμού της χώρας. Το μεγαλύτερο δε μέρος του πληθυσμού κατοικεί στο νότιο τμήμα της επαρχίας, ενώ το Βόρειο Σασκάτσουαν παραμένει πολύ αραιοκατοικημένο.

Πρωτεύουσα του Σασκάτσουαν, είναι η Ρεγγίνα ("αγγλικά: Regina· γαλλικά: Régina)" με πληθυσμό 254.061 κατοίκους (εκτίμηση 2020), αλλά η μεγαλύτερη σε πληθυσμό πόλη της επαρχίας είναι το Σασκατούν ("αγγλικά: Saskatoon") με πληθυσμό 331.051 κατοίκους (εκτίμηση 2021). 

Άλλα σημαντικά αστικά κέντρα του Σασκάτσουαν είναι ο Πρίγκηπας Αλβέρτος (Prince Albert: 35.102 κάτοικοι), το Μους Τζω (Moose Jaw, Σαγόνι της Άλκης: 32.724 κάτοικοι), το Γιόρκτον (Yorkton: 16.041 κάτοικοι), το Σουίφτ Κάρρεντ (Swift Current, Γοργό Ρεύμα: 16.022 κάτοικοι) και το Βόρειο Μπάτλφορντ (North Battleford: 13.567 κάτοικοι) σύμφωνα με την απογραφή του 2016. Η πόλη του Λοϋντμίνστερ (Lloydminster: 31.400 κάτοικοι) ανήκει κατά ένα τρίτο στην επαρχία του Σασκάτσουαν και κατά δύο τρίτα στην επαρχία της Αλμπέρτας.

Το όνομα του Σασκάτσουαν προέρχεται από τον ομώνυμο ποταμό που διασχίζει το νότιο τμήμα της επαρχίας. Στην γλώσσα των αυτοχθόνων Κρι, "kisiskāciwani-sīpiy" σημαίνει «"ο γοργός ποταμός"».

Το Σασκάτσουαν είναι η μόνη περιοχή της Βορείου Αμερικής όπου δεν γίνεται αλλαγή της ώρας την άνοιξη και το φθινόπωρο.

__ΕΥΡΕΤΗΡΙΟ__
Συνθήκη του Κάρλοβιτς

thumb|right|280px|Συνεδρίαση αντιπροσώπων της Συνθήκης του Κάρλοβιτς

Η Συνθήκη του Κάρλοβιτς ήταν μια διεθνής συνθήκη ειρήνης που υπογράφηκε στις 26 Ιανουαρίου 1699 στο Σρέμσκι Καρλόβτσι (κυριλλικά σερβικά: Сремски Карловци, κροατικά: Srijemski Karlovci, γερμανικά: Karlowitz, τουρκικά: Karlofça, ουγγρικά: Karlóca), μια πόλη στη σημερινή Σερβία. Η συνθήκη τερμάτισε τον αυστροοθωμανικό πόλεμο του 1683-1697 στον οποίο οι Οθωμανοί ηττήθηκαν. 

Η συνθήκη του Κάρλοβιτς συνομολογήθηκε κατόπιν της μεσολάβησης της Αγγλίας και της Ολλανδίας και υπογράφτηκε μετά από ένα συνέδριο, πληρεξούσιων αντιπροσώπων, διάρκειας δύο μηνών όπου συνήλθαν σε 36 συνεδριάσεις από 17 Νοεμβρίου του 1698 μέχρι τον Ιανουάριο του 1699 μεταξύ της Οθωμανικής Αυτοκρατορίας αφενός και των συνασπισμένων δυνάμεων του Ιερού Συνασπισμού του 1684 αφετέρου, (μίας συμμαχίας διαφόρων ευρωπαϊκών δυνάμεων που περιελάμβανε την Αψβουργική Αυτοκρατορία, την Πολωνολιθουανική Κοινοπολιτεία, τη Δημοκρατία της Βενετίας και τη Ρωσική Αυτοκρατορία).
Μανχάταν

Το Μανχάταν είναι το σημαντικότερο από τα πέντε δημοτικά διαμερίσματα ("boroughs") της Νέας Υόρκης. Βρίσκεται επί της ομώνυμης νήσου επί της συμβολής του ποταμού Χάντσον (δυτικά) και του ποταμού Ίστ (ανατολικά) λίγο πριν τις εκβολές του πρώτου στον Ατλαντικό. Οι γνωστές φωτογραφίες με τους ουρανοξύστες της Νέας Υόρκης που έχουν ληφθεί από τη θάλασσα δείχνουν ακριβώς την νότια ακτή της νήσου Μανχάταν και συγκεκριμένα τη συνοικία Λόουερ Μανχάταν. Τα γεωγραφικά όριά του ταυτίζονται με αυτά της Κομητείας της Νέας Υόρκης. Παρ' ότι πρόκειται για το τρίτο, μόλις, σε πληθυσμό δημοτικό διαμέρισμα της Νέας Υόρκης (μετά το Μπρούκλιν και το Κουίνς), που βρίσκονται ανατολικότερα, είναι η πλέον πυκνοκατοικημένη κομητεία σε όλες τις Ηνωμένες Πολιτείες. Το νησί του Μανχάταν αποτελεί το μεγαλύτερο μέρος της ομώνυμης περιοχής (και της κομητείας της Νέας Υόρκης), η οποία περιλαμβάνει επίσης διάφορα μικρά νησάκια και μια μικρή έκταση στην ηπειρωτική Αμερική. 

Το Μανχάταν είναι η περιοχή της Νέας Υόρκης την οποία πολλοί τουρίστες συνδέουν περισσότερο με την κυρίως πόλη. Παγκόσμιο εμπορικό, οικονομικό και πολιτιστικό κέντρο, το Μανχάταν διαθέτει πολλά διάσημα μνημεία, τουριστικές ατραξιόν, μουσεία και πανεπιστήμια. Εκεί βρίσκεται επίσης η έδρα των Ηνωμένων Εθνών, καθώς και του Δήμου της Νέας Υόρκης. Το Μανχάταν έχει τη μεγαλύτερη κεντρική επιχειρηματική περιοχή στις Ηνωμένες Πολιτείες και εκεί εδρεύουν οι περισσότερες εταιρείες, καθώς και το Χρηματιστήριο της Νέας Υόρκης και το NASDAQ.

Ο πληθυσμός του Μανχάταν ανέρχεται περίπου στο 1.670.000 κατοίκους.
ΕΡΤ Τρίπολης

Η ΕΡΤ Τρίπολης βρίσκεται στην συμβολή των οδών Ναυπλίου και Αλεξάνδρου Σούτσου.
Αλιόσα Ασάνοβιτς

Ο Αλιόσα Ασάνοβιτς ("Aljoša Asanović", 14 Δεκεμβρίου 1965) είναι Κροάτης ποδοσφαιριστής.
Θέρμη

Η Θέρμη είναι πόλη και έδρα του ομώνυμου δήμου του νομού Θεσσαλονίκης. 
Βρίσκεται νοτιοανατολικά της Θεσσαλονίκης σε υψόμετρο 65 μέτρων και απέχει 15 χιλιόμετρα από τη Θεσσαλονίκη. Η Κοινότητα Θέρμης ιδρύθηκε το 1918 και αναγνωρίστηκε ως δήμος το 1994. Το 1998 στα πλαίσια της εφαρμογής του Ν.2539/97 («Καποδίστριας») συνενώθηκε με τις Κοινότητες Νέας Ραιδεστού, Ταγαράδων και Νέου Ρυσίου. Σύμφωνα με την Απογραφή του 2011, ο πληθυσμός της Θέρμης ανέρχεται σε 16.004 κατοίκους, έναντι 5.998 κατοίκων κατά την Απογραφή του 1991.
Κοραλία Καράντη

Η Κοραλία Καράντη (γεν. Κοραλία Σαλαλίδου, Αθήνα 1η Οκτωβρίου 1959) είναι Ελληνίδα ηθοποιός του θεάτρου και της τηλεόρασης.
Χουάν Ραμόν Βερόν

Ο Χουάν Ραμόν Βερόν ("Juan Ramón Verón") είναι Αργεντινός πρώην ποδοσφαιριστής και προπονητής ποδοσφαίρου γεννημένος στις 17 Μαρτίου του 1944 στη Λα Πλάτα της Αργεντινής. Θεωρείται ένας από τους μεγαλύτερους ποδοσφαιριστές στην ιστορία της Εστουδιάντες με την οποία πρωταγωνίστησε κερδίζοντας ένα πρωτάθλημα Αργεντινής, τρία Κόπα Λιμπερταδόρες και ένα Διηπειρωτικό Κύπελλο ενώ συμμετείχε σε δύο ακόμα τελικούς Διηπειρωτικού Κυπέλλου και σε έναν του Κόπα Λιμπερταδόρες.
Παναγιώτης Φασούλας

Ο Παναγιώτης Φασούλας (12 Μαΐου 1963) είναι Έλληνας πολιτικός και διεθνής πρώην καλαθοσφαιριστής.
Όντενσε

thumb|Το βασιλικό παλάτι στο Όντενσε
Το Όντενσε (δανικά: "Odense" : [ˈoðˀn̩sə]) είναι η τρίτη μεγαλύτερη πόλη στη Δανία, με 180.760 κατοίκους το 2021 και η πρωτεύουσα του νησιού Φιονία. Είναι η έδρα και του δήμου του Όντενσε και του νομού της Φιονίας. Η πόλη βρίσκεται κοντά στο φιορδ του Όντενσε, στον ποταμό Όντενσε. Είναι ένας σταθμός στη διαδρομή σιδηροδρόμων μεταξύ της Κοπεγχάγης και της Γιουτλάνδης. Ένα κανάλι κατασκευάστηκε από το 1796 έως το 1806, βάθους 7,5 μέτρων, το οποίο δίνει πρόσβαση στην πόλη από το φιορδ. Η δυνατότητα πρόσβασης στο Όντενσε αυξήθηκε πολύ όταν αντικαταστάθηκε η υπηρεσία πορθμείων μεταξύ των δύο κύριων δανικών νησιών με τη μεγάλη γέφυρα που άνοιξε το 1997 για τρένα και το 1998 για την οδική κυκλοφορία. Είναι η δεύτερη μακρύτερη γέφυρα αναστολής στον κόσμο.

Ο διάσημος συγγραφέας και ποιητής Χανς Κρίστιαν Άντερσεν γεννήθηκε στο Όντενσε στις 2 Απριλίου 1805. Ένα σπίτι στην παλαιά πόλη του Όντενσε έχει μετατραπεί σε μουσείο με μια μεγάλη συλλογή των εργασιών του. Επίσης το σπίτι της παιδικής ηλικίας του είναι σήμερα μουσείο.
Φιονία

Η Φιονία (δανικά: "Fyn") είναι το τρίτο μεγαλύτερο νησί της Δανίας. Έχει έκταση 2.984 τ.χλμ. και πληθυσμό 457.569 κατοίκους (εκτίμηση 2014). Η μεγαλύτερη πόλη είναι το Όντενσε με 172.512 κατοίκους (εκτίμηση 2014), που συνδέεται με τη θάλασσα με ένα κανάλι, αν και αυτό τώρα σπάνια χρησιμοποιείται. Η Φιονία ανήκει διοικητικά στην περιοχή της Νότιας Δανίας. Από το 1970 ως το 2006, το νησί αποτέλεσε το μεγαλύτερο μέρος του νομού της Φιονία που περιελάμβανε επίσης τα νησιά Λάνγκελαιν, Έρε, Τώσινγκε, καθώς και κάποια μικρότερα νησιά. Η Φιονία συνδέεται με το Σέλαιν, το μεγαλύτερο νησί της Δανίας, με μεγάλη γέφυρα τρένων και αυτοκινήτων. Εκτός από την κύρια πόλη, το Όντενσε, όλες οι σημαντικές κωμοπόλεις βρίσκονται στις παράκτιες περιοχές. Αρχίζοντας στα βορειοανατολικά του νησιού και κινούμενος δεξιόστροφα, ο κατάλογος είναι ο ακόλουθος: Κερτεμίντε (ΒΑ), Νιούμποργκ (δανικά, Nyborg, Α), Σβένπα (δανικά: Svendborg, Α), Φώπο (δανικά: Fåborg, ΝΔ), Εσνς (δανικά: Assens, Δ), Μίντελφαρτ (ΒΔ) και Πογκένσε (δανικά: Bogense, Β). 

Η Φιονία είναι διάσημη ως τόπος γεννήσεως του Χανς Κρίστιαν Άντερσεν, του σχεδιαστή επίπλων Βέρνερ Πάντον και του συνθέτη Καρλ Νίλσεν.
Μιχάλης Κωνσταντίνου

Ο Μιχάλης Κωνσταντίνου (19 Φεβρουαρίου 1978) είναι Κύπριος πρώην διεθνής ποδοσφαιριστής. Γεννήθηκε στη Δερύνεια της Κύπρου.
Αλέκος Λιδωρίκης

Ο Αλέκος Λιδωρίκης (Μάρτιος 1907 - 28 Μαρτίου 1988) ήταν Έλληνας δημοσιογράφος, λογοτέχνης και σπουδαίος θεατρικός συγγραφέας. Ήταν γιος του θεατρικού συγγραφέα και πολιτικού Μιλτιάδη Λιδωρίκη.
Άριαν Κόμαζετς

Ο Άριαν Κόμαζετς ("Arijan Komazec", 23 Ιανουαρίου 1970) είναι Κροάτης καλαθοσφαιριστής, που πλέον έχει αποσυρθεί από την ενεργό δράση. Έχει γεννηθεί στις 23 Ιανουαρίου 1970 στην πόλη Ζαντάρ της σημερινής Κροατίας.

Όταν ξεκίνησε να αγωνίζεται όλοι πίστευαν ότι θα είναι ο διάδοχος του Ντράζεν Πέτροβιτς, καθώς ήταν άριστος σουτέρ, πολύ καλος χειριστής της μπάλας και άψογος στις διεισδήσεις. 

Αγωνίστηκε με τη Ζαντάρ στην πατρίδα του και ήρθε στην Ελλάδα και τον Παναθηναϊκό, δημιουργώντας μεγάλες προσδοκίες. Η πίεση όμως και η ανάγκη για το αποτέλεσμα σε μια εποχή που το μπάσκετ άλλαζε μορφή δεν τον άφησαν να καθιερωθεί. Παρ' όλα αυτά είχε μια καλή χρονιά σε αριθμούς.

Αφού πέρασε από την Ιταλία με την Βίρτους Μπολόνια και τη Παλακανέστρο Βαρέζε, ξαναεπέστρεψε στην Ελλάδα για τον Ολυμπιακό αλλά ένας τραυματισμός σταμάτησε την καλή του πορεία.

Στη ΚΚ Ζάνταρ ξαναβρήκε τον καλό εαυτό του και έκανε το άλμα για το ΝΒΑ και τους Βανκούβερ Γκρίζλις.

Είναι ο μόνος ξένος μπασκετμπολίστας που έχει αγωνιστεί και στις τρεις μεγάλες ομάδες της Αθήνας, αφού συνέχισε την καριέρα του στην ΑΕΚ. Η φθορά όμως από τους τραυματισμούς ήταν αισθητή και το τέλος της καριέρας του ήρθε λίγα χρόνια αργότερα στην Φελίσε Αβελίνο.
Γιώργος Φουντούλης

Ο Γιώργος Φουντούλης (1964) είναι γνωστός Έλληνας κιθαρίστας και συνθέτης με πλούσια καλλιτεχνική και εκπαιδευτική δράση στην Ελλάδα και στο εξωτερικό. Γεννήθηκε στο Βόλο το 1964. Είναι ιδρυτής και διευθυντής του Ωδείου Φουντούλη, καλλιτεχνικός διευθυντής του Παγκόσμιου Θερινού και Χειμερινού Φεστιβάλ Κιθάρας Βόλου, καθώς και πρόεδρος της International Art Society & Academy.
Μητροφάνης Β΄

Ο Μητροφάνης Β΄ έγινε Οικουμενικός Πατριάρχης την άνοιξη του 1440, μετά το θάνατο του Ιωσήφ Β΄ κατά τη διάρκεια της Συνόδου Φερράρας-Φλωρεντίας και μετά την επιστροφή της βυζαντινής (ελληνικής) αποστολής στην Κωνσταντινούπολη την 1η Φεβρουαρίου 1440.

Μετά την υπογραφή της Ένωσης των Εκκλησιών, στην Κωνσταντινούπολη εκδηλώθηκε ζωηρή λαϊκή αντίδραση, με αποτέλεσμα να είναι πολύ δύσκολη η εκλογή νέου Πατριάρχη. Ο Αυτοκράτορας Ιωάννης Η΄ Παλαιολόγος αρχικά ήθελε έναν πρώην ανθενωτικό που είχε υπογράψει τον όρο της Ένωσης στη Φλωρεντία, τον Αντώνιο Ηρακλείας. Όμως αυτός είχε αμέσως μετανιώσει και πριν καν επιστρέψουν στην Κωνσταντινούπολη είχε αποκηρύξει την υπογραφή του, λέγοντας με θάρρος στον Ιωάννη ότι δε δέχεται τέτοιο αξίωμα κι ας του κοπεί η «δεξιά η υπογράψασα». Τότε ο Αυτοκράτορας, χωρίς να τιμωρήσει τον Αντώνιο, στράφηκε για τη θέση αυτή στο γηραιό Μητροπολίτη Κυζίκου. Αυτός υπήρξε πριν τη Σύνοδο ανθενωτικός, μεταπείστηκε όμως και είχε υπογράψει στη Φλωρεντία, και μετά έλεγε ότι αν και αμφίρροπος, θεωρεί τίμιο να τηρήσει την υπογραφή του, για να υποστηρίξει τις ενωτικές αποφάσεις και τον Αυτοκράτορα. Η εκλογή του θεωρήθηκε νίκη των Ενωτικών.

Ως Πατριάρχης στην αρχή ο Μητροφάνης προσπάθησε να επιβάλει σε όλους να μνημονεύουν τον Πάπα στη θεία Λειτουργία, να λένε στο Σύμβολο της Πίστεως «και εκ του Υιού εκπορευόμενον» και να επιτρέπουν θεία Κοινωνία με άζυμο άρτο. Δέχτηκε όμως άμεσα επίθεση από τους ανθενωτικούς, με πρώτο τον Μάρκο Ευγενικό που φώναζε στους πιστούς και τους ιερείς να αποφεύγουν τον «Μητροφόνο», όπως τον αποκαλούσαν, και όλους τους ενωτικούς, να μην τελούν μαζί τους ούτε Λειτουργία ούτε γάμο ούτε άλλο μυστήριο. Έπεισε έτσι και πολλούς άλλους όπως το Γεώργιο Γεννάδιο Σχολάριο και το Γεώργιο Αμιρούτζη. O Βησσαρίων ο Τραπεζούντιος δεν μπόρεσε να τον υπερασπιστεί και έφυγε στην Ρώμη, όπου έγινε καρδινάλιος της Καθολικής Εκκλησίας, όπως και ο Ισίδωρος του Κιέβου.

Ο Μητροφάνης απομονωμένος και, παρότι χειροτόνησε αρκετούς ενωτικούς αρχιερείς, δεν μπόρεσε να αντιδράσει. Αποκηρύχθηκε το 1443 από ανθενωτικούς ιεράρχες, αλλά και από Σύνοδο, η οποία συγκλήθηκε τον Απρίλιο του ίδιους έτους στην Αλεξάνδρεια και κατέληξε σε ανάθεμα της Ενώσεως.

Πέθανε την 1η Αυγούστου του 1443. Τον διαδέχτηκε ο Γρηγόριος Γ΄ Μαμμής, επίσης ενωτικός και πνευματικός του αυτοκράτορα Ιωάννη.
Δύση

thumb|250px|right|Η δύση (W) σε σχέση με τις άλλες κατευθύνσεις.

Η Δύση (ή Ζέφυρος) είναι γεωγραφική κατεύθυνση. Αποτελεί ένα από τα τέσσερα κύρια σημεία του ορίζοντα ή σημεία της πυξίδας. Είναι το αντίθετο της ανατολής, κατά σημείο και κατεύθυνση και βρίσκεται σε ορθή γωνία με τον βορρά και τον νότο.

Κατά κανόνα, σε όλους τους χάρτες, εκτός των αστρονομικών, η δύση καταφαίνεται στο αριστερό τμήμα από το μέσον αυτών.
Άργιλος

thumb|Άργιλος του τεταρτογενούς στην Εσθονία
Η μοριακή δομή του ορυκτού [[μοντμοριλλονίτης]]

Άργιλος ή πηλός είναι ένας γενικός όρος που χρησιμοποιείται για να περιγράψει ένυδρα αργιλιούχα φυλλοπυριτικά ορυκτά που περιέχουν διάφορες ποσότητες μετάλλων, μεταλλικών οξειδίων και οργανικών ενώσεων. Τα κεραμικά υλικά βασίζονται στο αργιλώδες χώμα, που είναι και η πρώτη ύλη της κατασκευής τους. 

Το αργιλώδες χώμα ή άργιλος προέρχεται από τη φθορά πετρωμάτων, κυρίως πυριτιούχων, εξαιτίας της παρουσίας ανθρακικού οξέων και άλλων διαλυτών. Άλλες αιτίες της διάβρωσης είναι η κίνηση του νερού και του αέρα στην ατμόσφαιρα, η διέλευση ενός ποταμού και σε μικρότερη κλίμακα κάποιες γεωλογικές αιτίες που προξένησαν πιέσεις και απότομες αυξομειώσεις της θερμοκρασίας στα πετρώματα. Τα πετρώματα διαλύονται σε πολύ λεπτά σωματίδια (σχεδόν σε μοριακή μορφή). Το μέγεθος των κόκκων της αργίλου διαφοροποιείται ανάλογα με την ποιότητα του υλικού. 

Τα βασικά συστατικά του πηλού είναι το αργίλιο, το πυρίτιο και νερό. Η ονομασία του είναι ένυδρο πυριτικό αργίλιο (Al2O3.2SiO3.2H2O). Η καθαρότερη μορφή αργίλου είναι ο καολίνης.
Αλεξάντερ Βολκώφ

Ο Αλεξάντερ Βολκώφ (ρωσ.: "Александр Волков") ήταν ένας από τους τελευταίους μεγάλους μπασκετμπολίστες που έπαιξαν για τη Σοβιετική Ένωση. Γεννήθηκε στις 29/3/1964 στην πόλη Ομσκ.

Με την εθνική της Σοβιετικής Ένωσης συμμετείχε σε μεγάλες διοργανώσεις και κέρδισε σημαντικούς τίτλους.

Έπαιξε και για μεγάλους συλλόγους όπως η Ρέτζιο Καλάμπρια και η ΤΣΣΚΑ. Επίσης έχει αγωνιστεί και στον Παναθηναικό και τον Ολυμπιακό. Ο πιο σημαντικός σταθμός της καριέρας όμως ήταν το ΝΒΑ και οι Ατλάντα Χοκς όπου αγωνίστηκε για δυο χρόνια με πολύ καλές επιδόσεις, σε μια εποχή που οι Ευρωπαίοι αθλητές ήταν πολύ δύσκολο να διακριθούν στο πρωτάθλημα αυτό.

Τα προβλήματα που είχε με τη μέση του δεν τον άφησαν να δώσει όλα όσα είχε να προσφέρει στο μπάσκετ. 
Παρ' όλα αυτά ο Αλεξάντερ Βολκώφ έχει μια θέση στους καλύτερους μπασκετμπολίστες της εποχής του.
Σήμερα είναι πρόεδρος της Ουκρανικής Ομοσπονδίας Καλαθοσφαίρισης.
Μολβανία

thumb|200px|right|Το εξώφυλλο του βιβλίου

Η Μολβανία (στο πρωτότυπο Molvanîa ή Molvania) είναι μια φανταστική χώρα κάπου στην Ανατολική Ευρώπη η οποία αποτελεί το θέμα του χιουμοριστικού βιβλίου Molvanîa: A Land Untouched by Modern Dentistry. Το βιβλίο, γραμμένο από τους Αυστραλούς Τομ Γκλάισνερ, Σάντο Σιλάουρο και Ρομπ Σιτς, είναι μια παρωδία των έντυπων ταξιδιωτικών οδηγών.
The X-Files

The X-Files ονομάζεται η αμερικανική δραματική τηλεοπτική σειρά επιστημονικής φαντασίας που δημιουργήθηκε από τον Κρις Κάρτερ. Προβαλλόταν από το 1993 μέχρι το 2002 και αρχικά ολοκληρώθηκε σε εννέα κύκλους, γνωρίζοντας παγκόσμια επιτυχία. Μεταφέρθηκε δύο φορές στον κινηματογράφο, το 1998 με την ταινία "The X-Files: Fight the Future" που εξελίσσει τη βασική μυθολογία της σειράς και ενώνει τον πέμπτο με τον έκτο κύκλο και το 2008, με την ταινία "The X-Files: I Want to Believe", που δεν συνδέεται με τη βασική μυθολογία της σειράς, αλλά ακολουθεί ένα αυτοτελές μεταφυσικό μυστήριο και την εξέλιξη της ζωής των ηρώων. Τον Ιανουάριο του 2016, ξεκίνησε να προβάλλεται ο 10ος κύκλος της σειράς, αποτελούμενος από 6 επεισόδια. Συγκέντρωσε μεγάλα ποσοστά τηλεθέασης, με το πρώτο νέο επεισόδιο "My struggle" να φθάνει τους 21.4 εκατομμύρια τηλεθεατές και την mini σεζόν συνολικά να είναι η τρίτη πιο δημοφιλής σειρά μυθοπλασίας στα νεανικά κοινά για την τηλεοπτική σεζόν 2015-16 στην αμερικάνικη τηλεόραση. Αποτέλεσμα ήταν το Fox να εγκρίνει και νέο mini κύκλο επεισοδίων, αυτή τη φορά με περισσότερα επεισόδια. Ο 11ος κύκλος έκανε πρεμιέρα τον Ιανουάριο του 2018 με ακόμη 10 νέα επεισόδια.

Τα "X-Files" είναι δημιουργία του Κρις Κάρτερ, ο οποίος ήθελε αρχικά να ασχοληθεί με απαγωγές από εξωγήινους και εμφανίσεις ΑΤΙΑ, σταδιακά όμως η πολυπλοκότητα, η ευρεία θεματολογία και οι μυθολογικές αναφορές του σεναρίου της σειράς οδήγησαν στη εξάπλωση της ιστορίας πολύ πιο πέρα από τους αρχικούς σχεδιασμούς. Πρόκειται για μία ιστορία επιστημονικής φαντασίας που απευθύνεται στο ευρύ κοινό, διαδραματιζόμενη στη Γη του σήμερα. Τη μουσική της σειράς έγραψε ο συνθέτης Μαρκ Σνόου.

Tα επεισόδια διακρίνονται σε "μυθολογικά" που εξελίσσουν την κεντρική ιστορία και σε επεισόδια τύπου "τέρας της εβδομάδας", με τα τελευταία να είναι αυτοτελή με παραφυσική ή υπερφυσική θεματολογία και το ύφος τους να ποικίλει από μυστήριο και θρίλερ μέχρι σουρεαλιστική μαύρη κωμωδία. Τα μυθολογικά επεισόδια αποτελούν μία λογική ενότητα, μία ιστορία που ξεδιπλώνεται σταδιακά και επίπονα στη διάρκεια της σειράς και αποκαλύπτει το χρονικό μίας προσχεδιασμένης, επικείμενης εξωγήινης εισβολής στη Γη και μίας κυβερνητικής συνωμοσίας για τη συγκάλυψη της. Αυτή η "μυθολογία" αναπτύσσεται περίπου στο ένα τρίτο του συνόλου των επεισοδίων και επικεντρώνεται σε νέες επιστημονικές ανακαλύψεις, μυστικές τεχνολογίες (συνήθως από το χώρο της γενετικής μηχανικής), κυβερνητικές συνωμοσίες και εξωγήινους που δρουν κρυφά στη Γη.

Σύμφωνα με το αμερικανικό τηλεοπτικό περιοδικό "TV Guide", τα X-Files τοποθετήθηκαν στη θέση 37 των 100 καλύτερων τηλεοπτικών σειρών όλων των εποχών και ψηφίστηκε η δεύτερη πιο καλτ σειρά παγκοσμίως μετά το "Star Trek" Η σειρά έχει προβληθεί τηλεοπτικά σε περισσότερες από 90 χώρες, έχει βραβευτεί με 5 Χρυσές Σφαίρες, 16 Emmy και 2 Screen Actors Guild Awards ενώ συνολικά υπήρξε υποψήφια 102 φορές για διάφορα βραβεία. Τα σλόγκαν της σειράς ("The Truth Is Out There", "Trust No One", "I Want To Believe" κλπ.) έγιναν κομμάτι της ποπ κουλτούρας, ενώ η σειρά θεωρείται ορόσημο της δεκαετίας του 1990.
Τουργκούτ Οζάλ

Ο Τουργκούτ Οζάλ ("Halil Turgut Özal", 13 Οκτωβρίου 1927 - 17 Απριλίου 1993) ήταν Τούρκος πολιτικός ηγέτης, πρωθυπουργός και ο 8ος πρόεδρος της Τουρκίας. Ανέλαβε την εξουσία τον Νοέμβρη του 1983.

Η ιδεολογία του ήταν καθαρά φιλελεύθερη υπέρ ιδιωτικοποιήσεων και κατά του κρατικού παρεμβατισμού στην οικονομία, ενώ έλεγε πως στόχευε στο να προσαρμόσει το Ιαπωνικό οικονομικό μοντέλο στα τουρκικά δεδομένα και να το φέρει στη χώρα του. Ως πρωθυπουργός και αργότερα Πρόεδρος, μεταρρύθμισε την οικονομία της Τουρκίας ανοίγοντας το δρόμο για ιδιωτικοποιήσεις σε πολλούς τομείς. Οι μετασχηματισμοί αυτοί βελτίωσαν τις σχέσεις της Τουρκίας με τις δυτικές χώρες, ειδικά τις ΗΠΑ· ο Οζάλ περιέγραφε την Τουρκία σαν "μικρή Αμερική", λόγω της αφθονίας καταναλωτικών αγαθών που παρατηρήθηκε κατά τη διάρκεια της θητείας του.

Οι κινήσεις αυτές δέχτηκαν κριτική υπό τη λογική ότι η μετάβαση από την κρατικά ελεγχόμενη οικονομία στην οικονομία της αγοράς έγινε εις βάρος της παλιάς μεσαίας τάξης της χώρας. Η αντίθετη άποψη υποστηρίζει ότι ο Οζάλ διεύρυνε τα όρια της μεσαίας τάξης ώστε να συμπεριλάβει την αγροτική βάση του πληθυσμού που πριν ήταν αποκλεισμένη από τις αγορές. Η προεδρική του θητεία συχνά λέγεται πως "έφερε τον καπιταλισμό στην Τουρκία".

Η εξωτερική του πολιτική ήταν καθαρά φιλοδυτική και ειδικά φιλοαμερικανική και υπέρ της real politic στα διεθνή ζητήματα. Έτσι κατά τη διάρκεια του πρώτου πολέμου στον Περσικό Κόλπο το 1991, ο Οζάλ υποστήριξε τις ενέργειες των Συμμαχικών Δυνάμεων κατά του Ιράκ,ενώ γενικά κατά τη διακυβέρνησή του βελτιώθηκαν αρκετά οι Ελληνοτουρκικές σχέσεις.
Ευρωμπάσκετ 1981

Το τουρνουά του ευρωπαϊκού πρωταθλήματος καλαθοσφαίρισης ανδρών του 1981 (γνωστό και ως Ευρωμπάσκετ 1981) ήταν το 22ο, το οποίο διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Τσεχοσλοβακία και έλαβε χώρα στις πόλεις Πράγα, Μπρατισλάβα και Χαβίροφ.

Η ομάδα της Σοβιετικής Ένωσης, πετυχαίνοντας (κατά μέσο όρο) 100,55 πόντους ανά αγώνα, και χωρίς τον μεγάλο Σεργκέι Μπέλοφ πλέον, κατακτά το χρυσό μετάλλιο, έχοντας πολύ φορμαρισμένους δύο από τους πολλούς σπουδαίους παίκτες τους, τον νεαρό Βάλντις Βάλτερς, που αναδείχτηκε και MVP της διοργάνωσης, και τον Ανατόλι Μίσκιν.

Η Ελληνική ομάδα αποδείχτηκε κατώτερη των προσδοκιών καταλαμβάνοντας την 10η θέση. Το γεγονός στην παρουσία της εθνικής σ' αυτό το Ευρωμπάσκετ, ήταν η χειροδικεία του πρωτοεμφανιζόμενου Νίκου Γκάλη με τον δημοσιογράφο Θ. Κοτσώνη, η οποία οφειλόταν τελικά σε παρεξήγηση, και οδήγησε σε τιμωρία 6χρονου αποκλεισμού για τον παίκτη, η οποία ωστόσο αναιρέθηκε. Αγωνιστικά, οι κορυφαίοι παίχτες της εθνικής παρουσιάστηκαν πολύ κουρασμένοι από τις πολλές εμφανίσεις στο Challenge Roound, εκεί όπου είχαν εντυπωσιάσει. Ο Γκάλης είχε μόλις 20,1 πόντους (κατά μ.ο.), ο Δημήτρης Κοκολάκης 10,9 π., ο Τάκης Κορωναίος 10,9 π. και ο Γιαννάκης 10,4 π.
Βασίλης Ρούβαλης

Ο Βασίλης Ρούβαλης (γεν. στην Αθήνα) είναι Έλληνας συγγραφέας, δημοσιογράφος και μεταφραστής.
Μέγαρα

Τα Μέγαρα είναι πόλη της δυτικής Αττικής. Βρίσκονται στις βόρειες ακτές του Σαρωνικού, στο μέσο περίπου της διαδρομής μεταξύ Αθήνας και Κορίνθου. Αποτελούν έδρα του Δήμου Μεγαρέων και υπήρξαν πρωτεύουσα της άλλοτε Επαρχίας Μεγαρίδος. Ο πληθυσμός τους, σύμφωνα με την εθνική απογραφή του 2011, ανέρχεται σε 36.924 κατοίκους.
Τιτσιάνο Φέρο

Ο Τιτσιάνο Φέρο ("Tiziano Ferro", 21 Φεβρουαρίου 1980) είναι Ιταλός τραγουδιστής της ποπ.
Ρόμπερτ Άντλερ

Ο Ρόμπερτ Άντλερ (Robert Adler, 4 Δεκεμβρίου 1913 - 15 Φεβρουαρίου 2007) ήταν Αυστριακός εφευρέτης.
Ιωάννης Φουντούλης

Ιωάννης Φουντούλης (1927 - 24 Ιανουαρίου 2007) ήταν διαπρεπής λειτουργιολόγος, καθηγητής Λειτουργικής και Ομιλητικής της Θεολογικής Σχολής του Α.Π.Θ.

Γεννήθηκε στο Μεσαγρό Λέσβου το 1927. Οι γονείς του ήταν πρόσφυγες Μικρασιάτες. Σπούδασε στη Θεολογική Σχολή Αθηνών, στο πανεπιστήμιο Λέουβεν, στην Τρήρ και στο λειτουργικό Ινστιτούτο Μον-Σεζάρ. Το διάστημα 1969-1996 υπήρξε καθηγητής της Θεολογικής Σχολής Θεσσαλονίκης. Επίσης διετέλεσε διευθυντής του Πατριαρχικού Ιδρύματος Πατερικών Μελετών.
Έχει δημοσιεύσει μεγάλο αριθμό έργων, τα γνωστότερα είναι τα εξής:
*Το λειτουργικόν έργον Συμεών του Θεσσαλονίκης
*Ομιλητική
*Το εορτολόγιο της Ορθοδόξου Εκκλησίας
*Λειτουργική
*Κείμενα λειτουργικής
*Παράδοση και Θεία Λατρεία

Απεβίωσε στις 24 Ιανουαρίου 2007 από καρκίνο.
Πόλεμος της Ισπανικής Διαδοχής

Ο Πόλεμος της Ισπανικής Διαδοχής (1701–1714) ήταν μείζων ευρωπαϊκή σύγκρουση που ξεκίνησε το 1701 με το θάνατο του τελευταίου Αψβούργου βασιλιά της Ισπανίας, του Καρόλου Β΄.
Ρόμπερτ Μουγκάμπε

Ο Ρόμπερτ Μουγκάμπε ("Robert Mugabe", 1924- 6 Σεπτεμβρίου 2019) ήταν πολιτικός από τη Ζιμπάμπουε. Από το 1987 ως το 2017 ήταν πρόεδρος της χώρας και ηγήθηκε ενός καθεστώτος, που έχει επανειλημμένα καταγγελθεί διεθνώς για μη σωστό τρόπο άσκησης της εξουσίας. Στις 15 Σεπτεμβρίου 2008 υπογράφηκε συμφωνία για σχηματισμό κυβέρνησης συνεργασίας, με βάση την οποία ο Μουγκάμπε αναγνωρίστηκε από την Αντιπολίτευση (από το Κίνημα για τη Δημοκρατική Αλλαγή) ως πρόεδρος και ο Μόργκαν Τσβανγκιράι έγινε πρωθυπουργός.

Στις 3 Αυγούστου 2013 η Εκλογική επιτροπή ανακοίνωσε ότι ο Μουγκάμπε είχε κερδίσει την 7η θητεία του στην προεδρία, επικρατώντας του Μόργκαν Τσβανγκιράι με ποσοστό 61% των ψήφων. Το 2015-2016 ανέλαβε την προεδρία της Αφρικανικής Ένωσης. 

Έπειτα από στρατιωτικό κίνημα στις 15 Νοεμβρίου 2017 που τον έθεσε σε κατ' οίκον περιορισμό, και την καθαίρεσή του από αρχηγό του κόμματός του (ZANU-PF), και υπό την απειλή μομφής, παραιτήθηκε από την προεδρία στις 21 Νοεμβρίου 2017.
Scarlet's Walk

Το Scarlet's Walk είναι το όγδοο άλμπουμ της τραγουδίστριας Tori Amos. Είναι ένα θεματικό άλμπουμ με 18 κομμάτια, όλα γραμμένα από την ίδια. Περιγράφει τα ταξίδια μιας φανταστικής ηρωίδας, της Σκάρλετ, στην Αμερική της μετά – 11ης Σεπτεμβρίου 2001 εποχής. Το άλμπουμ είναι το πρώτο της Amos από την εταιρία Epic Records μετά την αποχώρηση της από την Atlantic Records. Υπήρξε και μια περιορισμένη επανέκδοση του άλμπουμ με τη συνοδεία ενός DVD.

Αν και πολλές αφηγήσεις ταξιδιών περιγράφουν την αναζήτηση της Αμερικής, η Σκάρλετ δείχνει να προσπαθεί να ξεφύγει από αυτή. Η πλοκή αναλώνεται στη δυναμική συμφιλίωση της Σκάρλετ με τη χώρα της και κατά τη διάρκεια των δεκαοχτώ κομματιών την παρακολουθούμε να αλλάζει από αποστασιοποιημένος παρατηρητής της πατρίδας της σε έναν επιζώντα ραγισμένης καρδιάς, που κοίταξε την Αμερική κατάματα και αναγνώρισε το αίμα της, την ανταγωνιστικότητα και τη βία, και στέκεται πια σοφή και έτοιμη να αντιμετωπίσει τα πράγματα με τον καλύτερο τρόπο.
Κνουτ Άνγκστρομ

Ο Κνουτ Άνγκστρομ ήταν Σουηδός φυσικός (1857 - 1910), γιος του Ανδρέα Άνγκστρομ.

Ο Κνουτ, όπως και ο πατέρας του, υπήρξε καθηγητής του Πανεπιστημίου της Ουψάλας. Ίδρυσε νέο και πλουσιότερο εργαστήριο Φυσικής. 
Υπήρξε μέλος (από το 1901) και πρόεδρος (από το 1905) της επιτροπής Νόμπελ, η οποία απονέμει τα ομώνυμα Βραβεία Νόμπελ σε εξέχοντες επιστήμονες.
Ροδάκινο

thumb|right|250px|Ροδάκινο
Το ροδάκινο είναι ο καρπός της ροδακινιάς. Έχει σφαιρικό ή ωοειδές σχήμα , ραφή στη ράχη και χνουδωτή ή λεία φλούδα ανάλογα με τη ποικιλία σε διάφορους χρωματισμούς του κίτρινου , ρόδινου και κόκκινου αλλά και του λευκοκίτρινου (λευκόσαρκη ροδακινιά).

Η σάρκα είναι χυμώδης, αρωματική με γλυκιά και υπόξινη γεύση. Ο πυρήνας του ροδάκινου (κουκούτσι) είναι μεγάλος κόκκινος με πολλές αυλακώσεις και μένει κολλημένος στη σάρκα ή ξεκολλάει εύκολα.
Υπάρχουν αρκετά είδη ροδάκινου που έχουν διαφορές στο σχήμα ,στο χρώμα και στη γεύση.
Έτσι έχουμε τα νεκταρίνια με τη σκληρή σάρκα, τα λευκόσαρκα ροδάκινα με τη λευκή σκληρή σάρκα και περισσότερη πικρή γεύση από ότι τα ροδάκινα, τους γιαρμάδες με τη μαλακή πολύ αρωματική σάρκα και τον πυρήνα να αφαιρείται εύκολα. 

Τα επιτραπέζια ροδάκινα και τα νεκταρίνια καταναλώνονται νωπά και μαζεύονται από το δέντρο γύρω στη μία εβδομάδα πριν από τη πλήρη ωρίμανσή τους.
Έτσι μπορούν να διατηρηθούν γύρω στις 15 ημέρες. Το ροδάκινο είναι αρκετά ευαίσθητο στη ζέστη και αν μείνει εκτός ψυγείου σαπίζει γρήγορα.

Τα ροδάκινα εκτός από νωπά τρώγονται και ως κομπόστα, γίνονται μαρμελάδες, χρησιμοποιούνται στη ζαχαροπλαστική , γίνονται λικέρ, αναψυκτικά και χυμοί.
Η κονσερβοποιία του ροδάκινου είναι πολύ αναπτυγμένη και κονσέρβες ροδάκινου καταναλώνονται σε μεγάλες ποσότητες σε πολλές περιοχές. Το ροδάκινο περιέχει αρκετή ποσότητα βιταμίνης C, σάκχαρα και πρωτεΐνες.

Σύμφωνα με στοιχεία του FAO (Οργανισμού Τροφίμων και Γεωργίας) για το 2012, η Κίνα είναι πρώτη παγκοσμίως σε παραγωγή ροδάκινων, ακολουθούν η Ιταλία, οι Η.Π.Α με μεγάλες καλλιέργειες στο Τέξας και τη Βιρτζίνια, η Ελλάδα, η Ισπανία , η Τουρκία και το Ιράν.
Λουτσιάνο Παβαρόττι

250px|thumb|right|Ο Λουτσιάνο Παβαρόττι στο στάδιο Βελοντρόμ της Μασσαλίας, στις 15 Ιουνίου 2002.Ο Λουτσιάνο Παβαρόττι (Ιταλικά: Luciano Pavarotti, 12 Οκτωβρίου 1935, Μόντενα - 6 Σεπτεμβρίου 2007, Μόντενα) ήταν Ιταλός τενόρος, γνωστός για την δεξιοτεχνία του στους υψηλότερους φθόγγους της έκτασης του τενόρου, για την οποία είχε κερδίσει το προσωνύμιο «βασιλιάς των υψηλών ντο». Θεωρούνταν ένας από τους εκλεκτότερους τραγουδιστές του μπελ κάντο των τελευταίων χρόνων. Ακόμη και στην υψηλότερη έκταση, η φωνή του παρουσίαζε αξιοσημείωτη καθαρότητα και τονική ακρίβεια.
Άντερς Γιόνας Άνγκστρομ

Ο Άντερς Γιόνας Άνγκστρομ ή σωστότερα Όνγκστρεμ (Anders Jonas Ångström, 13 Αυγούστου 1814 - 21 Ιουνίου 1874) ήταν Σουηδός φυσικός.

Ήταν καθηγητής του Πανεπιστημίου της Ουψάλας. Έγραψε πολλά βιβλία σχετικά με την θερμότητα, τον μαγνητισμό και την οπτική. Ιδιαίτερα όμως ασχολήθηκε με το φάσμα του Ηλίου. Θεωρείται ως ένας από τους πρωτοπόρους της φασματοσκοπίας. Προς τιμήν του καθιερώθηκε η μονάδα μέτρησης Άνγκστρομ (1 Å = 10−10 m) καθώς και ο κρατήρας Άνγκστρομ στη Σελήνη.

Ο γιος του, Κνουτ Άνγκστρομ, ήταν επίσης φυσικός.
Οθέλλος

Ο Οθέλλος [] ή [], "ο Μαύρος της Βενετίας" είναι θεατρικό έργο, ένα από τα πολλά σπουδαία έργα του μεγάλου Άγγλου συγγραφέα Ουίλλιαμ Σαίξπηρ. Γράφτηκε γύρω στο 1603. Μαζί με τα άλλα έργα του ίδιου της εποχής εκείνης, τα "Άμλετ", "Μάκβεθ" και "Βασιλιά Ληρ", έτσι και η τραγωδία του Οθέλλου, του μαύρου της Βενετίας ("The Tragœdie of Othello, the Moore of Venice") είναι ως έργο τραγωδία. Πρώτη φορά δημοσιεύθηκε το έτος 1622.

Η πρεμιέρα του "Οθέλου" έγινε στις 1 Νοεμβρίου 1604 στο "Palace of Whitehall".
Χρυσή Άρκτος

Η Χρυσή Άρκτος είναι το σημαντικότερο βραβείο που απονέμεται στο ετήσιο Διεθνές Κινηματογραφικό Φεστιβάλ του Βερολίνου. Περιλαμβάνει δυο κατηγορίες: τη Χρυσή Άρκτο για την καλύτερη ταινία, που απονέμεται στον σκηνοθέτη και μία «Τιμητική Χρυσή Άρκτο», που δίδεται στο εκάστοτε πρόσωπο, στο οποίο απονέμεται "Φόρος τιμής" (Hommage) και αφορά το σύνολο της προσφοράς του βραβευθέντος.

Στην απονομή που έγινε το 2019, τη Χρυσή Άρκτο απέσπασε η ταινία "There Is No Evil" του σκηνοθέτη Μοχάμαντ Ρασούλοφ από το Ιράν.
Νονγκ Ντουκ Μαν

Ο Νονγκ Ντουκ Μαν ("Nông Đức Mạnh") είναι πολιτικός από το Βιετνάμ, ο οποίος χρημάτισε Γενικός Γραμματέας του Κομμουνιστικού Κόμματος του Βιετνάμ ("CPV") από τις 22 Απριλίου 2001 ως τις 19 Ιανουαρίου 2011.
Λεονέλ Φερνάντες

Ο Λεονέλ Φερνάντες ("Leonel Antonio Fernández Reyna", 1953-) είναι πολιτικός από τη Δομινικανή Δημοκρατία και πρόεδρος της χώρας δύο φορές, από το 1996 ως το 2000 και από το 2004 ως το 2012. Από τον Ιανουάριο του 2016 είναι πρόεδρος του Ιδρύματος EU-LAC.
Άντερς Φογκ Ράσμουσεν

Ο Άντερς Φογκ Ράσμουσεν ("Anders Fogh Rasmussen", 26 Ιανουαρίου 1953) είναι πολιτικός από τη Δανία. Διετέλεσε πρωθυπουργός (δανικά: 'Statsminister') από το 2001 ως την παραίτησή του, το 2009, για να αναλάβει Γενικός Γραμματέας του ΝΑΤΟ. Είναι αρχηγός του Κόμματος των Φιλελευθέρων (Venstre). Έχει συγγράψει πολλά βιβλία για τη φορολογία και την οικονομία. Είναι παντρεμένος με την Άννα Μέτε Ράσμουσεν από το 1978 και έχουν τρία παιδιά.
Ρέι Έβανς

Ο Ρέι Έβανς ("Raymond Bernard Evans", 4 Φεβρουαρίου 1915 – 15 Φεβρουαρίου 2007) ήταν Αμερικανός τραγουδοποιός.

Υπήρξε συνεργάτης του Τζέι Λίβινγκστον ("Jay Livingston"), με τον οποίο έγραψε στίχους για πολλά τραγούδια. Οι Livingston και Evans κέρδισαν Όσκαρ το 1948 για το τραγούδι "Buttons and Bows", το οποίο γράφηκε για την ταινία "The Paleface", το 1950 για το "Mona Lisa", που γράφτηκε για την ταινία "Captain Carey, U.S.A." και το 1956 για το τραγούδι ""Que Sera Sera", το οποίο γράφτηκε για την ταινία του Άλφρεντ Χίτσκοκ, "Ο Άνθρωπος που Γνώριζε Πολλά". 

Γνωστό τους τραγούδι είναι επίσης το "Tammy",άσμα του 1957, που γράφτηκε για την ταινία "Tammy And The Bachelor". Το τραγούδι προτάθηκε για το Όσκαρ καλύτερου τραγουδιού. Οι Livingston και Evans έγραψαν επίσης τα δημοφιλή μουσικά θέματα για τηλεοπτικές σειρές, όπως "Bonanza" και "Mr. Ed".

Το 1958 το δημιουργικό δίδυμο προτάθηκε για Βραβείο Tony με το μιούζικαλ "Oh, Captain!" Ο Έβανς πέθανε σε ηλικία 92 ετών, την 42η επέτειο από το θάνατο του Νατ Κινγκ Κόουλ, ο οποίος ανέδειξε το τραγούδι "Μόνα Λίζα"".